Pasiënt probeer glo eie lewe neem by hospitaal  Steve Biko- akademiese hospitaal (Foto: ANA) ŉ Pasiënt by die Steve Biko-hospitaal in Pretoria het ernstige beserings opgedoen nadat hy van die sesde vloer van die hospitaal gespring en op die derde vloer te lande gekom het. Volgens die Gautengse departement van gesondheid het die 34-jarige man vermoedelik sy eie lewe probeer neem deur Dinsdag omstreeks 13:10 van ŉ saal op die sesde vloer af te spring. Die departement het berigte op sosiale media dat die pasiënt gesterf het ontken. Die man het wel ernstige beserings opgedoen en sou Dinsdagaand ŉ operasie ondergaan het. ŉ Ondersoek is na die voorval van stapel gestuur.